**DESCRIEREA POSTULUI DE LECTOR POZ. 17**

Postul de **lector** poziţia 17 din Statul de funcții al Departamentului de Ştiinţa Afacerilor din cadrul Facultății de Ştiinţe Economice, Socio-Umane şi Inginereşti din Miercurea Ciuc include în cadrul celor 40 de ore pe săptămână, respectiv 1640 ore anuale, următoarele activități:

* **norma didactică** de 11,50 ore contact direct pe săptămână,
* **activitatea complementară normei didactice** 8,5 ore/săptămână, constând din evaluarea periodică și semestrială, îndrumarea activității de practică de specialitate, îndrumare de lucrări de licență/proiecte de diplomă, consultații, îndrumarea studenților/tutoriat, îndrumare de cercuri științifice studențești,
* **norma de cercetare** de 8 ore/săptămână,
* **activitatea de pregătire profesională și metodică** 10 ore/săptămână,
* **activitatea desfășurată în folosul departamentului, facultății și universității**

2 ore/săptămână.

**Programul**: postul nu are un program fix, organizarea activităților săptămânale, respectiv întocmirea programului personal, în cadrul celor 40 de ore este condiționată de orarul semestrial al studenților.

**Subordonare și colaborări**: titularul postului este subordonat directorului de departament şi colaborează cu colegii din departament și facultate.

**Sarcini și responsabilități**:

* Conceperea şi planificarea activităților din cadrul orelor de curs și aplicații (programare propriilor activității didactice);
* Organizarea și derularea activităților didactice conform orarului;
* Elaborarea de materiale didactice;
* Conceperea şi aplicarea instrumentelor de evaluare a studenților;
* Îndrumarea pregătirii studenților: consultații;
* Îndrumarea lucrărilor de finalizare a studiilor;
* Participarea la activități de perfecționare metodologică în domeniul specialității;
* Organizarea şi participarea la cercetarea științifică din departament;
* Participarea la manifestări științifice naționale și internaționale;
* Publicarea anual a cel puțin a unui material didactic şi/sau științific;
* Sarcini speciale în colectivul departamentului (responsabilități cu biblioteca, legătura cu sfera economică și socială, legătura cu unitățile școlare etc.).

**Remunerația lunară** sub formă de salariu în cuantum de 5.300 lei.